Richardsbaai Karavaanpark - Lekker Kampplekke
Jy is hier: Tuis / Kampplekke / Richardsbaai Karavaanpark
NAASTE DORP: Richardsbaai (5 km)
GPS: S 28.7904 E 32.10118
Kamp Staanplekke 261
Swemplek Kouewater swembad & See
Richardsbaai Karavaanpark het ‘n 4 ster gradering en is geleë aan die idilliese subtropiese kus van Kwazulu-Natal. Die kampterrein is langs die warm waters van die Indiese Oseaan geleë en het direkte toegang tot die strand. Alkantstrand met sy Blouvlagstatus is ook slegs 1km vanaf die kampterrein. Richardsbaai Karavaanpark is ‘n gewilde bestemming dwarsdeur die jaar.
Die skaduryke kampterrein is ‘n absolute voëlparadys en bied ‘n wonderlike keuse vir ‘n kamp-vakansie. Daar is sowat 263 ruim kampplekke beskikbaar met elektrisiteit en lopende water. Van die staanplekke is in privaat areas in die bos. Daar is teerpad tot by die woonwapark. Die oord se ablusiegeriewe is netjies en word 24 uur per dag gediens.
Daar is baie om te doen by Richardsbaai Karavaanpark – kom besoek die kiosk, kuier by die swembad, speelpark, trampoliens, buitelugskaak, tafeltennis en speletjieskamer. As jy lus is vir ‘n daguitstappie, kan jy die Groot Vyf in die Hluhluwe-Imfolozi wildtuin gaan kyk. Hierdie wildtuin is slegs 76km vanaf Richardsbaai Karavaanpark geleë.
Doen gerus navraag oor die spesiale pakkette vir pensioenarisse. Troeteldiere word toegelaat buite seisoen met toestemming vanaf die oord.
Aktiwiteite 5-10 minute se stap na die naaste see strand met haainette
Vakansietye word daar ‘n spesiale vakansieprogram aangebied
Groot swembad en kinder swembad
Bring jou eie visstokke vir visvang in die see
Bring jou skiboot, daar is ‘n sleephelling naby
Bespreek ‘n hawevaart
Kano op die kanaal, jet ski of windsurf
Kontak nommer 035 753 1971
Silverstreams Karavaan Park
Die Mas Van Kakamas Schoongezicht Kampterrein